Page:Dialogues, Intended to Facilitate the Acquiring of the Bengali Language.djvu/89

 তুমি কিছুই ভাবিও না দেবতা তোমার প্রতুল করিবেন তোমার দেবতা ভাবিবার আবশ্যক কি আমিই তোমার দেবতা আর তোমার দেবতা কেটা।

তাতো বটে মহাশয় আমরা শূদ্র আমারদের দেবতা দ্বিজগণ তাহাতে মহাশর পুরোহিত মহাশয়ই আমার কর্ত্তা।

কালি যে২ সামগ্রী যে স্থানে চাহি তাহা অদ্যই স্থানে২ পাঠাও এবং উপযুক্ত লোক নিয়োজন কর সমস্ত প্রস্তুত থাকে।

যে আজ্ঞা মহাশয় সে সমস্ত অদ্যই প্রস্তুত করিয়া রাখাইব।

আচ্ছা। তুমি সকলি জ্ঞাত আছ তোমাকে বলিতে হবে না তথাচ একবার কহিলাম!

ভাল মহাশয় সে ভাল করিয়াছেন আমি কি জানি।

তুমি স্নান করিয়াছ বেলা অনেক হইল দান উৎসর্গ করিতে২ বিস্তর বেলা হইবে।

হাঁ মহাশয় আমি দান করিয়াছি।

এখন এ দফা হইল ব্রাহ্মণ ভোজনও প্রতুলমতে হইয়াছে আর২ সমস্তের খাওয়া খুব হইয়াছে এখন সকলকে বিদায় কর।

অনাহূত লোককে চারি২ আনা প্রতিজনকে দিলাম নিয়মভঙ্গের দফাও প্রতুল হইল।

আচ্ছা তবেই সকল সমাধা হইল। আমার বিদায় এখন করিতে পারিবা।

 

তোমরা কয় যা।

আমি সকলের বড় আমার আর তিন যা আছে। 